**МБОУ «Атяшевская средняя школа»**

|  |  |  |
| --- | --- | --- |
| **Рассмотрено:** | **Согласовано:** | **Утверждено** |
| **на заседании ШМО**  **Протокол №1 от 31.08.2021г.** | **Заместитель директора по УВР** | **Приказ №60 от 31,08.2022 г.** |

**Рабочая программа**

**по эрзянскому языку для учащихся 4 класса на 2022-2023 учебный год**

**Учитель:Фролкина Л.Г.**

ТОЛКОВАМО ВАЛОСЬ

Важодемань программась эрзянь келень коряс 4 классо теезь Федеральной государственной образовательной стандартонь вешевксэнзэ коряс, Л.П.Водясованьэрзянь келень ды ловномань 1-4 классоньпримерной программантьды Н. А. Буянова «Эрзянь кель» ,2016 и., «Мордовской книжной издательствась» учебникенть кувалма**.**Тонавтома планонь коряс ветявить иезэнзэ 68 част, недлязонзо

- 2 част.

**Эрзянь келенть тонавтомань лувонть целензэ:** кастомс эйкакштнень кортамонь ды сермадомань кель-валост ды превест-арсемаст; явомс мель важодеманть вечкемантень, стакачитнень изнямо тонавтомантень.

тонавтомс тиринь масторонть, ломантнень вечкеме, кастомс покш мель эсь народонть келензэ ды оймень питней чинзэ содамо;

лездамс эйкакштненень панжомс ды келейгавтомс сынст превень ды кедьёнксонь маштомачист; **Тонавтома предметэнть общей характеристиказо**

Гайтне ды букватне.

4-це классонть эйкакштнэ тонавтнить аволь ансяк гайтнень видестэ ёвтамо ды явомо вейкест-вейкест эйстэ вайгелень коряс, но видестэ невтеме сынст сёрмадомсто буквасо (гласной буквасо ды чевте тешкссэ чевтечинть невтемась, явовтыця чевте ды калгодо теш-кстнэнь сёрмадомаст ды седе тов).

Те теманть коряс важодемась лезды кастомс эйкакштнень кортамонь культураст: сынь тонадыть гайтнень ды валтнэнь ваньксстэ ды видестэ ёвтамо, паролгавтсызь дикцияст.

Валось.

Валонть лангсо важодемась моли весе ниле иетнень перть. Ламо мель явови сонзэ лексикань смус- тензэ чарькодемантень ды видестэ сёрмадомантень.

Лексикань коряс начальной класстнэсэ кодаткак правилат а максовить. Ловномань ды сермадомань уроктнесэ тонавтницятненень максовить истят башка чарькодемат: валтнэ невтить предметэнь ды эрямонь явлениянь лемть, эрсить малавикст смустень коряс, невтить карадо-кар-шонь смустть, предложениясо невтить вейке кодамояк эли зярыя смустть ды седе тов.

Эйкакштне тонавтнить кочксеме эрявикс валт эсест арсемаст ёвтнемстэ. Аламонь-аламонь сюпалгады сынст валксост.

Предложениясь.

Тонавтницятненень максовить истят содамочить предложениядонть:

1. ёвтамонь целензэ коряс предложениятнень явомась (ёвтнемань, серьгедемань, кевкстемань, кармавто-мань);
2. вайгелень (интонациянь) коряс предложениятнень явомась (ёвтнемань, кевкстемань, серьгедемань);
3. предложениянь главной ды второстепенной члентнэде.

Нилеце классонь эикакштне содавтовить однородной член марто предложениятнеде, конат сюлмавить ды, а, **но** союзтнэнь вельде эли союзтомо. Пакшатне тонавтнить явомо однородной члентнэнь: ловномо сынст перечислениям интонация марто, сёрмадомсто путомо юткозост эрявикс лотксема тешкет.

Сюлмавозь кортамось.

Кортамо маштомо тонавтомась ашти васенце таркасо. Сон ушодови ловномо ды сёрмадомо тонавтомань васенце уроктнесэ ды ютавтови эрьва чистэ. Весе иетнень перть ламо мель явови гайтентень, сонзэ видестэ ёвтамонтень, сёрмадомантень. Эйкакштне кармить маштомо валонть ды сонзэ пельксэнзэ сёрмадомо, паузань, интонациянь тейнеме, сюлмамо вейке валонть лия марто, арсеме эрьва кодамо тема лангс ёвтнемат. Тонавтницятненень максови чарькодема «минек кортамось ашти предложениясто». Смустень коряс сюлмазь предложениятне теить текст. Вал, валонь сюлмавкс, предложения ды текст марто важодемась лез-ды эйкакштненень чарькодемс, кода ды зярдо совавтомс эсь кортамосо оде тонавтнезь грамматикань правилатнень, сюпалгавтыть сынст превень-арсемань ды кель-валонь маштомачист.

Сюлмавозь кортамонтень эйкакштнень тонавтомсто весе класстнэсэ максови толковамо кортамонть смустензэ эйстэ, ваннови, мезекс сон эряви ломантненень. Пакшатне содавтовить этикетэнь зярыя норма марто. Сынь тонавтнить тевс нолдамо валтнэнь, конат сайневить шум-бракстнемстэ, простямсто, сюкпрянь ёвтамсто, энялдомсто ды седе тов.

Программанть коряс келень уроктнесэ седе ламо ютавтневить сёрмадомань упражненият (изложеният, эрьва кодамо видэнь сочиненият), ловномань уроктнесэ неть упражнениятне ютавтневить кортазь, ансяк мельсэ свал кирдема: кортамось ды сёрмадомась кеместэ сюлмазь эсь ютковаст.

Сочинениянь сёрмадомадо икеле икельце уроктнесэ топавтовить зярыя упражненият, конат темань ды содержаниянь коряс малавикст сы важодемантень. Сочинениянь лемтне нежедить ловнозь произведениятнень, ванозь артовкстнэнь, неезь кинофильматнень лангс. Мельсэ кирдеви эйкакштнень эрямонь опытэсткак. Изложениятне ды сочинениятне тонавтыцят. Сынст сёрмадомсто сехте сеедьстэ сайневить ансяк ёвтнемань предложеният. Аламонь-аламонь тек-стнэнень совавтовить описаниянь пелькст ды арсемат.

Изложениянь ды сочинениянь сёрмадомо тонавтомсто покш лезэ максы тонавтыцянть марто вейсэ важодеманть топавтомась, конадонть мейле эйкакштне седе шождынестэ ёвтнить неезденть, марязденть, ловнозденть. Тонавтнить кортамо ваньксстэ, гайтнень видестэ ёвтазь, апак тално ды апак визде. Сочинениянь ды изложениянь сёрмадомадо мейле сы уроксонть свал ютавтови ильведевкс лангсо важодема. Творческой важодематне, сынст тематикась, содержанияет лездыть эйкакштненень тонадомс ялга ютксо эря-мо, вадрясто прянь ветямо ды тонавтнеме, лездамо покштненень ды вишкинетненень.

Кортамо пелькстнэ.

4-це классо максови чарькодема малав весе кортамо пелькстнэде: существительнойденть, прилага-тельнойденть, числительнойденть, личной местоименият-неде, глаголдонть ды валмельгакстнэде. Тонавтницятне сынст чарькодьсызь кевкстематнень ды валтнэнь смустест коряс.

Правилань апак ёвта, эйкакштненень максови чарькодема вейкень ды ламонь числань 1-це, 2-це, 3-це лицянь местоимениятнеде.

Союзтнэнь марто тонавтницятне вастовить предложе-ниянть тонавтнемстэ.

Нилеце классонть прядомсто эикакштне кармить содамо существительнойтнень падежга полавтнемадо, тонав-тнить кевкстематнень ды падежень пенть коряс муеме эрявикс форманть.

Прилагательноенть марто вастовомсто эикакштне кармить содамо: эрзянь кельсэ те а полавтневиця кортамо пелькс. Сонзэ покш смустезэ текстэнть мазылгавтомасо.

4-це класстнэнь тонавтницятне кармить содамо глаголонть лицява ды числава полавтнемадо. Максови чарькодема неень, сыця, ютазь шкань ды карадо-каршо смустень невтиця глаголтнэде. Эикакштне тонавтнить неть чарькодематнень тевс нолдамо.

Наречиясь начальной класстнэсэ а тонавтневи, но школасо важодицятненень эряви ваномс сень мельга, штобу эикакштне сайневельть сынст кортамсто ды сёрма-

домсто. Тень кисэ ютавтовить кортамонь ды сёрмадомань башка упражненият. Сайтяно: *Цёрынесь чии. Цёрынесь чии* **эрязасто. Течи** *уиюсонть маней. Патям эри* **васоло.**

Валонть составонзо ды кортамо пелькстнэнь тонавтнемстэ эрьва классо ютавтовить важодемат валонть лек-сикань смустензэ чарькодемадонть. Те тееви сень кис, штобу эикакштне видестэ кортавольть ды ильведькстэме сёрмадовольть. Тень кисэ эйкакштнень эряви тонавтомс важодеме эрьва кодамо валке марто: орфографиянь, эпи-тетэнь, синонимень дьг седе тов.

Ваньксстэ сёрмадомо тонавтомась.

Сёрмадомо тонавтнемстэ эйкакшонтень эряви тонадомс букватнень, валонть, предложениянть книгасто, доскасто, диктовамонь коряс тештямо, ванномо сёрмадозенть, ильведевкстнэнь витеме.

Ваньксстэ сёрмадомо тонавтомань упражнениякс лововить каллиграфиянь коряс ильведевкстнэнь витемась, букватнень аволь вейкетьстэ теезь наклонось, сынст покшолмась, келейчись, строчкастонть лисемась ды седе тов.. Каллиграфиянь коряс упражнениятне содержанияет коряс эрявить сюлмамс уроконь материалонть марто, ламо мель явома ваньксстэ, чарькодевиксстэ ды видестэ сёрмадомантень. Те важодемась лезды трямс-кастомс эйкакштнень этикань ды эстетикань ёнкстнэнь, тонавты эрьва тевенть тееме мазыйстэ, ваньксстэ, покш мельсэ ды седейшкава.

4-це класстнэсэ сёрмадовить стака букватне ды сетне, конатнень эйкакштне сёрмадыть беряньстэ, а мазыйстэ. Тонавтницятне теить сёрмадовкст, рукописень ды печатень текст лангс ванозь, диктовамонь ды ловномань коряс.

Ценностной ориентиртнэ.

* ушодомс эйкакштнень весеме ёндо кастоманть;
* тонавтомс эикакштнень эрязасто, чарькодезь, мазыйстэ, ильведькстэме сёрмадомо, вадрясто ловомо, парсте кортамо, эсест мелест-превест ды ёжомарямост кортазь ды сёрмадозь ёвтнеме;
* тонавтомс эикакштнень важодеманть вечкеме;
* школань эрьва предметэнть вельде тонавтомс тиринь масторонть, ломантнень вечкеме, кастомс покш мель эсь народонть келензэ ды оймень питней чинзэ содамо;
* максомс нурька, чарькодевиця содамочить лия национальностень ломантнеде, сынст культурадост;
* тонавтомс эикакштнень перть пельксэнть ванстомо, сонзэ сюпавчинзэ ламолгавтомо;
* тонавтомс эикакштнень эсь прянь ветямо, тонавтнема тевенть вечкеме;
* лездамс эйкакштненень панжомс ды келейгавтомс сынст превень ды кедьёнксонь маштомачист;
* кемекстамс эикакштнень шумбрачист.

Неть тевтнень топавтомсто сехте покш тарка максови тиринь келентень. Вишка эйкакшонтень эсь арсеманзо, мелензэ – превензэ ды ёжомарямонзо видестэ ёвтавить ансяк сонзэ лувсо. А стяко К.Д.Ушинский тиринь валонть лемдизе «ине тонавтыцякс». Сон сёрмадсь: «Тиринь келесь, васенце класстнэсэ тонавтомсто, улезэ сех эрявикс предметэкс. Сон сови весе лия предметнэнь юрскак ды сюлми эйсэст».

Тонавтницятнень содамочитненень ды маштомачитненень вешематне.

***4 – це классонть прядомсто тонавтницятненень эряви тонадомс эрзянь келень коряс:***

* + кортамопелькстнэнь ды сынст ёнксост содамо
  + однородной члентнэнь явомо. Тонавтницятненень ***максови тонадомс* :**
  + ильведькстэме ды каллиграфиянь коряс видестэ сёрмадомс текст, козо совавтовить тонавтнезь правилатнень коряс (существительноень падежень петнень, глаголонь лицянь петнень сермадомась, чевте знаконть (ь) валонть песэ ды куншкасо сёрмадомась);
  + однородной члентнэнь пингстэ лотксема тешксэнь путнеме;
  + валонтень фонетикань коряс разборонь теме;
  + валонтень составонь коряс разборонь теме: существительнойтнень муеме числаст, падежест, глаголтнэнь – лицяст, числаст, шкаст;
  + предложениянтень теме синтаксисэнь коряс разбор: ёвтамо, кодамо сон видэнь, муемс главной ды второстепенной члентнэнь;
  + сёрмадомо изложениянь (90 - 100 валсто) анок теезь планонь коряс;
  + кортамонь этикань норматнень тевс нолдамо ( маштомо эрямо, ёвтамо сюкпрянь, тердеме инжекс ды седе тов).

Тонавтома предметэнть содержаниязо.

**Колмоце классо ютазенть ледстямось (4ч ).** Валрисьмесь. Гайттне, букватне, слогось. Валонть пельксэнзэю Чевте тешксэсь валонть куншкасо ды песэ. Сочинения.

**Кортамо пелькстнэ ( 1 ч).** Кортамо пелькстнэде ютазь материалонть ледстямось

**Существительноесь (11 ч).** Существительноесь кода кортамо пелькс. Существительноень собственной ды нарицательной лемтне. Существительнойтнень числаст (2). Существительноень полавтнемадо (склонениядо) чарькодемась. Основной склонениянь падежень лемтне ды

кевкстематне. Именительной падеж. Сочинения. «Сёксня вирьсэ». Родительной падеж. Диктант. Дательной падеж. Отложительной падеж. Местной падеж. Исходной падеж. Направительно- вносительной падеж. Переместительной падеж. Падежт. Кемекстамонь урок. Минек проектэнек.

**Прилагательноесь. (1ч ).** Прилагательноесь кода кортамо пелькс . Прилагательнойтнень теевемась . Минек проектэнек.

**Числительноесь (3ч ).** Числительноесь кода кортамо пелькс . Простой ды сложной числительнойтне

. Составной числительнойтне. Числительной марто существительнойтнень сёрмадомась

**Местоимениясь. (3ч).** Личной местоимениядо чарькодемась . Личной местоимениятнень падежга полавтомась . Минек проектэнкк.

**Глаголось (8ч ).** Глаголось кода кортамо пелькс . Глаголонь аволь определённой формась. Глаголонь шкатне . Неень шкась . Ютазь шкась . Сочинения «Стака ютамо».Диктант. Глаголонь арасьчинь смустень теиця валтнэ . Минек проектэнекк.

**Валрисьмесь. Текстэсь. (4 ч).** Валрисьмень ванномась..Вейкеть пелькс (однородной член) марто валрисьметь Текстэнь ванномась Диктант.

Календарно-тематической планированиясь

|  |  |  |  |  |  |  |
| --- | --- | --- | --- | --- | --- | --- |
| № п/п | Разделэнь ды занятиянть лемезэ | Частнэ | Занятиянть видэзэ | Тонавтницятнень важодемаст | Датась | |
| План. | Факт. |
| **Колмоце классо ютазенть ледстямось (4 ч)** | | | | | | |
| 1 | Валрисьмесь | 1 | КУ | Маштомс пурнамо текст тапазь валрисьместэ. Явномс текстэнть валрисьмева.  Маштомс арсеме текстэнтень лем., муемс теманзо , прявт арсеманть.  Маштоимс явомс текстэнть абзацт.  Маштомс явомс ёвтнема, валсо артома ды арсема текстнэнь. Маштомс теемс план текстэнть коряс.  Сёрмадомс планонь коряс текст.  Машомс алфавитэнь содамочинть тевс нолдамо.  Явомс гласной ды согласной гайтнень ды сеть букватнень, конатнесэ сынь невтевить.  Маштомс согласнойтнень чевтечист сёрмадомсто невтеме. Явомс валстонть башка гайтнень (гласнойтнень ды согласнойтнень).  Маштомс явомс ды арсемс раськень валт.  Явомс валстонть пельксэнзэ: юронть, суффиксэнть, валлувонть, пенть.  Маштомс теемс од валт суффикс вельде. |  |  |
| 2 | Гаттне, букватне, слогось | 1 | КУ |  |  |
| 3 | Валонть пельксэнзэ | 1 |  |  |  |
| 4 | Чевте тешксэсь валонть песэ ды куншкасо | 1 | КУ |  |  |

|  |  |  |  |  |  |  |
| --- | --- | --- | --- | --- | --- | --- |
| **Кортамо пелькстнэ – 1ч** | | | | | | |
| 5 | Кортамо пелькстнэде ютазь материалонь ледстямось | 1 | КУ | Ледстямс мельс кортамо пелькстнэнь |  |  |
| **Существительноесь (11ч)** | | | | | | |
| 6 | Существительноесь кода кортамо пелькс  Существительноень собственной ды нарицательной лемтне  Существительнойтнень числаст | 1 | КУ | Маштомс полавтнеме существительоноенть падежга. Явомс невтемачинь ды аволь невтемачинь полавтнеманть.  Содамс ды явомс азорксчиньполавтнеманть. Содамс эрзянь келень падежтнэнь  Маштомс арсеме текстэнтень лем., муемс теманзо , прявт арсеманть.  Маштоимс явомс текстэнть абзацт.  Маштомс явомс ёвтнема, валсо артома ды арсема текстнэнь. Маштомс теемс план текстэнть коряс.  Сёрмадомс планонь коряс текст.  Маштомс полавтнеме существительоноенть падежга. Явомс невтемачинь ды аволь невтемачинь полавтнеманть. |  |  |
| 7 | Существительноень полавтнемадо (склонениядо) чарькодемась  Основной склонениянь падежень лемтне ды кевкстематне | 1 | ОТТУ |  |  |
| 8 | Диктант | 1 | ОТТУ |  |  |
| 9 | Именительной падежесь Родительной падежесь | 1 | КВУ |  |  |
| 10 | Дательной падежесь Отложительной падежесь | 1 | ОТТУ |  |  |
| 11 | Местной падежесь. Исходной падежесь | 1 | ОТТУ |  |  |

|  |  |  |  |  |  |  |
| --- | --- | --- | --- | --- | --- | --- |
| 12 | Направительно-вносительной падежесь  Переместительной падежесь | 1 | ОТТУ |  |  |  |
| 13 | Падежт. Кемекстамонь урок | 1 | ОТТУ |  |  |
| 14 | Минек проектэнек | 1 | КВКУ |  |  |
| 15 | Диктант | 1 |  |  |  |  |
| 16 | Ильведькс лангсо важодемась | 1 |  |  |  |
| **Прилагательноесь (1 ч)** | | | | | | |
| 17 | Прилагательноесь кода кортамо пелькс  Прилагательнойтнень теевемась Минек проектэнек | 1 | КУ | Содамс ды явомс прилагательноень ёнкссонзо. Явомс прилагательноеноть лия вал ютксто. |  |  |
| **Числительноесь (3 ч)** | | | | | | |
| 18 | Числительноесь кода кортамо пелькс | 1 | ОТТУ КВУ | Содамс ды явомс числительноенть ёнкссонзо. Явомс числительноенть лия вал ютксто.  Маштомс явомс аволь стакалгавтозь (простой) ды стакалгавтозь (сложной) числительнойтнень.  Маштомс ёвтамо числительной марто существительноень |  |  |
| 19 | Простой ды сложной числительнойтне  Составной числительнойтне | 1 | ОТТУ ОТТУ |  |  |
| 20 | Числительной марто существительнойтнень | 1 | ОТТУ |  |  |

|  |  |  |  |  |  |  |
| --- | --- | --- | --- | --- | --- | --- |
|  | сёрмадомась |  |  |  |  |  |
| **Местоимениясь (3 ч)** | | | | | | |
| 21 | Личной местоимениядо чарькодемась | 1 | ОТТУ | Содамс ды явомс местоимениянь ёнкссонзо. Явомс личной местоимениятнень.  Совавтомс местоименият |  |  |
| 22 | Личной местоимениятнень падежга полавтнемась | 1 | ОТТУ |  |  |
| 23 | Минек проектэнек | 1 | КВКУ |  |  |
| **Глаголось (8 ч)** | | | | | | |
| 24 | Глаголось кода кортамо пелькс | 1 | КУ | Содамс ды явомс глаголтнэнь ёнкссонзо. Явомс глаголтнэнь лия вал ютксто.  Содамс ды явомс глаголтнэнь ёнкссонзо. Явомс глаголтнэнь лия вал ютксто.  Маштомс полавтнемс глаголтнэнь шкава. Содамс ды явомс инфинитивенть.  Содамс ды явомс глаголонь арасчинь форматнень. |  |  |
| 25 | Глаголонь аволь определённой форма | 1 | ОТТУ |  |  |
| 26 | Глаголонь шкатне | 1 | КУ |  |  |
| 27 | Неень шкась | 1 | ОТТУ |  |  |
| 28 | Ютазь шкась | 1 | ОТТУ |  |  |

|  |  |  |  |  |  |  |
| --- | --- | --- | --- | --- | --- | --- |
| 29 | Сочинения «Стака ютамо»  Глаголось арасьчинь смустень теиця валтнэ | 1 | КВКУ | Маштомс арсеме текстэнтень лем., муемс теманзо , прявт арсеманть.  Маштоимс явомс текстэнть абзацт.  Маштомс явомс ёвтнема, валсо артома ды арсема текстнэнь. Маштомс теемс план текстэнть коряс.  Сёрмадомс планонь коряс текст. |  |  |
|  |  |
| 30 | Минек проектэнек | 1 | КВКУ |
| **Валрисьмесь. Текстэсь (4 ч)** | | | | | | |
| 31 | Валрисьмень ванномась  Вейкеть пелькс (однородной член) марто валрисьметь | 1 | ОТТУ, | Маштомс теемс валсюлмавкст.  Содамс ды явомс кемекставозь валсюлмавкст. Содамс ды маштомс нлдамс тевс валмеревкст.  Явомс ёвтнемань, кевкстемань ды кармавтомань валрисьметне. Маштомс сынст тевс нолдамо.  Маштомс явомо однородной члентнэнь, путомс тенст кевкстемат. Арсемс валрисьметь однородной член марто.  Явомс валрисьмень прявт пелькстнэнь: подлежащеенть ды сказуемоенть.  Содамс сынст ёнкссост. |  |  |
| 32 | Текстэнь ванномась | 1 | КУ |  |  |
| 33 | Диктант | 1 | КВУ |  |  |
| 34 | Ильведькс лангсо важодемась |  |  |  |  |

|  |  |  |  |  |  |  |
| --- | --- | --- | --- | --- | --- | --- |
|  |  |  |  | Маштомс валюронть муеме.  Содамс аволь прявт пелькстнэнь ёнксост: определениянть, дополнениянть, обстоятельстванть.  Маштомс сынст явомс валрисьместэ.  Лецтямс текстэнть коряс содамочитнень ды маштоматнень. Маштомс явомс аволь стакалгавтозь ды стакалгавтозь валрисьметнень, тешкстамс сынст валрисьместэ.  Маштомс союз марто стакалгавтозь валрисьменть сёрмадомо.  Маштомс арсеме текстэнтень лем., муемс теманзо , прявт арсеманть.  Маштоимс явомс текстэнть абзацт.  Маштомс явомс ёвтнема, валсо артома ды арсема текстнэнь. Маштомс теемс план текстэнть коряс.  Сёрмадомс планонь коряс текст. |  |  |
| **Иень перть ютазенть мельс ледстямось (1 ч)** | | | | | | |
| 36 | Иень перть ютазенть ледстямось.  Диктант | 1 | КУ  КВУ |  |  |  |

**КУ -** кемекстамонь урок

**КВКУ -** кель-валонь кастомань урок **ОТТУ -** од темань толковамонь урок **ОУ-**обобщениянь урок

**КВУ –** контрольной важодемань урок

Материально-технической обеспечениясь

|  |  |  |
| --- | --- | --- |
| Объектнэ ды средстватне материально-  технической обеспечениянь | Количестваст | Примечаниятне |
| **Библиотечной фондось** | | |
| 1. Учебниксь Эрзянь кель. 4 класс   /Н. А. Буянова. - Саранск Мордовской книжной издательствась, 2016.   1. Диктант ды изложеният. 2-4 класстнэнь/C. Ю. Дмитриева. - Саранск Мордовской книжной издательствась, 2010. | К Д |  |
| Наглядной пособиятне | | |
| Тонавтоманьтехнической средстватне | | |
| Классной доскась таблицань, картинань | Д |  |
| педявтома марто |  |
| Мультимедийной проектор | Д |
| Экспозиционной экран | Д |
| Компьютер | Д |
| Классонь оборудованиясь | | |
| онавтницятнень столест ды стулост. Учителень стол.  Шкаф книгань , дидактической материалонь, пособинь ванстомань. | К Д  Д |  |

**Литературась.**

1. Л. П. Водясова. Эрзянь келень ды ловномань программат. 1- 4-це класстнэ. Саранск; 1996 г.;

2. Н. А. Буянова, «Эрзянь кель»,4кл. – Саранск: Мордовской книжной издательствась, 2016.

3. Н, А. Беззубова- Кипайкина. Методическое руководство к учебникам «Тиринь кель 2-4 классы» - Саранск: Ковылкино, 2003.

4. Диктант ды изложеният. 2-4 класстнэнь/C. Ю. Дмитриева. - Саранск Мордовской книжной издательствась, 2010.